Anton Zachariáš

Anton Zachariáš (* 14. január 1938, Vyšná Jedľová – † 13. september 2000, Košice) bol slovenský esperantista. 

Okrem slovenčiny a esperanta ovládal aj češtinu, poľštinu, maďarčinu, ruštinu a nemčinu.

 Esperanto 
Esperanto sa naučil v 1955, vyučovať ho začal v 1961. Bol považovaný za jedného z najlepších učiteľov esperanta pomocou priamej metódy. Kurzy viedol po celej Európe – Slovensko, Maďarsko, Poľsko, Litva, Nemecko, Španielsko, Turecko, Bulharsko. Od roku 1972 pravidelne učil na vtedajších Letných školách esperanta na Slovensku. Naposledy viedol medzinárodný kurz pre pokročilých v Poprade jeden mesiac pred svojím úmrtím.

Bol činný od miestnej po medzinárodnú úroveň. Pravidelne prispieval do časopisu Esperantisto Slovaka. Esperanto propagoval v rozhlase a televízii. Od roku 1990 do 1994 profesionálne pracoval v Slovenskom esperantskom zväze.

 Ocenenia 
 Strieborná medaila Slovenského esperantského zväzu – 1983
 Zlatá medaila Slovenského esperantského zväzu – 1987

 Referencie 

 Zdroj 

Kategória:Osobnosti z Vyšnej Jedľovej
Kategória:Slovenskí esperantisti